== Heidreksgåderne og Odins vrede ==
[[Fil:Falco_003.jpg|thumb|Ifølge [[sagn]]et forvandlede [[Odin]] sig til en [[falk]] og undslap kong Heidrek; men falken fik snittet halefjerene.]]
Som en forsoningsgave tilbød kong Hrollaug ham sin datter, og med hende fik Heidrek en datter, som hed Hervør og kom til at ligne sin navnesøster; hun var køn, men stor og stærk som en mand.
Heidrek selv sad hjemme og kom i stor anseelse. Han dyrkede [[Frej]] og ofrede til ham. En [[juleaften]], da galten blev båret ind i hallen for kongen, lagde han sine hænder på den og lovede, at han aldrig ville øve uret. Selv den, som havde forbrudt sig, skulle få sin sag afgjort efter de bedste vismænds dom på kongsgården, hvis han ellers gik i kongens tjeneste. Og hvis Heidreks fjende også kunne overvinde ham i kløgt og stille ham spørgsmål, som kongen ikke kunne svare på, skulle han regne sig som løst fra anklagerne. Derpå sendte han bud til Gestumblinde (= Gæst den blinde; den blinde gæst),<ref>[https://findwords.info/term/gestumblindi What does gestumblindi mean - Definition of gestumblindi - Word finder<!-- Botgenereret titel -->]</ref> som han længe havde ligget i fjendskab med, og stævnede ham til kongsgården, så vismænd kunde dømme dem imellem. Gestumblinde var ilde ved sagen, og fandt det tryggest at ofre til Odin i håb om hans hjælp. En aften bankede det så på hans dør, og en mand kom ind, så lig Gestumblinde, at ingen så forskel. De to byttede tøj og navn, og derpå drog den fremmede til kongen. "''Jeg er kommet for at lade mig forlige med dig,''" sagde han. "''Lad mig høre, om du kan stille mig gåder og spørgsmål som jeg ikke kan svare på,''" foreslog Heidrek. Gæsten bar så gåder frem, men Heidrek havde svar på rede hånd. En gåde lød: "''En vej var under, en vej var over — veje var allevegne,''" og svaret var: "''Du gik over en [[bro]], fugle fløj over, og [[laks]] svømmede under; det er deres veje.''" En anden lød: "''Det var hverken [[vin]] eller vand, [[mjød]] eller mungåt,<ref>[https://snl.no/mungåt mungåt – Store norske leksikon<!-- Botgenereret titel -->]</ref> og mad var det ikke — min tørst dog straks blev stillet.''" Svaret var: [[Dug (vand)|Duggen]]. En tredje lød: "''Hen over [[muld]]en mægtigt han skrider — skove og søer han sluger. Han frygter blæsten, men folkene ikke, og fører sag imod [[solen]].''" Svaret var: [[Tåge]]n.<ref>[https://heimskringla.no/wiki/Heidreksgåderne Heidreksgåderne – heimskringla.no<!-- Botgenereret titel -->]</ref>
Historie